Irabazita, akabo ajeak | Kirola | Berria\nIrabazita, akabo ajeak\nAlavesek duda-mudan ekin zion denboraldiari, baina lasaitu egin du Espanyolen kontra irabazi izanak. Zer hobetu asko dauka oraindik, eta etenaldia lagungarri izango zaio.\nRuben Sobrino, Espanyoli sartutako gola ospatzen. LFP\nKezkak eta zalantzak uxatzeko, ez dago partida bat irabaztea bezalakorik. Hiru puntuen ukenduak ia aje guztiak sendatzen ditu. Bestela, galde diezaiotela Alavesi. Ligako lehen bi partidetan pattal aritu ostean, azken jardunaldian Espanyoli irabazi izanak konfiantza dosi handia eman dio. Distira gutxiko garaipena izan zen, fedearen eta eraginkortasunaren bidetik iritsi baitzen, eta ez joko onari esker. Alta, puntuen balioa berbera da. Laurekin dira orain gasteiztarrak, 11. postuan. Hots, baikortasunez eta estutasunik gabe helduko diote ligako lehen geldialdiari; baita lasaikeriarik gabe ere, oraindik gauza asko baitituzte hobetzeko.\n«Nortasuna, bihotza eta bizitasuna» izan ziren, Abelardo Fernandezen hitzetan, Espanyol menderatzeko Alavesek erabili zituen osagaiak. Joko aldetik eskas izan ziren arabarrak; ez, ordea, gogo eta grina aldetik. Teknikari espainiarrak ekarpen asko egin zion taldeari iragan sasoian, eta nagusia, menturaz, izaera lehiakor batez hornitzea izan zen. Ezaugarri hori barru-barruan txertatu zion, sasoi berriko lehen neurketetan ikusi ahal izan denez. Gabeziak lehiakortasunarekin estaltzen saiatu dira arabarrak, eta, hainbat agerian gelditu arren, gai izan dira Camp Noun ordubetez Bartzelonari duin eutsi, Betisen kontra sufritutako puntu bat lortu eta Espanyolen kontra lehen garaipena eskuratzeko.\nAzken lehia horretan, Abelardorenak paretaren kontra izan ziren, baina krisitik onik atera, eta irauli egin zuten norgehiagokaren norabidea. Bigarren zatiaren hasieran, Espanyolek 0-2koa egin zuen. Dena den, epaileak baliogabetu egin zuen gola, jokaldia VAR bidez berrikusi ondoren. Horrek hauspotuta, bi minutuan markagailuari buelta eman zion Alavesek, eta agerian utzi ez duela galdu izaera adoretsua.\nNortasun borrokalariaz landa, Fernando Pachecoren jarduna ere funtsezkoa izan da sasoiaren hastapenean. Erakustaldi itzelak eman ditu, eta, hala, hamaikagarrenez berretsi du Espainiako Lehen Mailako atezainik onenetakoa dela. Ohi bezala, gasteiztarrak estuen izan direnetan agertu da, geldiketa erabakigarri eta ikusgarriekin. Betisen kontra, esaterako, hura gabe ezinezkoa zatekeen Alavesentzat puntu bat urratzea. Gainezka egin zuen momentu askotan, baina horma bat izan zuen atepean.\nPachecok ondo merezia du San Fernando ezizena, azken hiru denboraldietan puntu asko eman baitizkie arabarrei. Uda honetan, urtero legez, zurrumurru ugari ibili dira atezainaren etorkizunaren inguruan, baina, azkenean, ez da Gasteiztik mugitu. Horren garrantzia ondo islatzen dute Victor Laguardia taldekidearen hitzek: «Pachecori eustea hogei gol egingo dituen aurrelari bat fitxatzea bezalakoa da».\nEskerrak atezain espainiarrak inspirazio handiz ekin dion sasoiari, defentsan gorabeherak izan baititu Alavesek. Bartzelonaren zelaian sufritzea logikoa da, baina ez horrenbeste Mendizorrotzan Betisen hankapean ibiltzea. Atzelari arabarrek gorriak eta bi ikusi behar izan zituzten Quique Setienen taldeari eusteko, lehen zatian, batik bat. Ez zuten aurreko sasoian etxeko partida askotan giltzarri izaniko sendotasuna erakutsi; aitzitik, oso bigun jardun, eta gola sartzeko aukera asko izan zituzten aurkariek.\nEspanyolen aurka, aldiz, bere onera itzuli zen Arabako taldea. Paradoxikoki, Betisen aurka hutsean utzi zuen atea; kataluniarrek, ordea, gol bat egin zioten. Edonola, sentipenak askoz ere hobeak izan ziren. Defentsaren erdigunean oso seguru aritu ziren Laguardia eta Guillermo Maripan, eta hegalekoek ere egin beharrekoa egin zuten. Atzelarien lan onaren erakusgarri, azken ordu erdian apenas iritsi zen Espanyol Pachecoren ate ingurura, markagailua 2-1 zela. Sei aurrelarirekin aritu zen azken minutuetan, baina gasteiztarrek sufritu gabe eutsi zioten emaitzari.\nGOL SENA PIZTU ZAIE\nAurrelariak goletik bizi direla esan ohi da; bada, Ruben Sobrino eta Borja Baston hasi dira baloiak sareratzen. Haien golek eman zioten garaipena Alavesi Espanyolen aurka. Bastonek areako aurrelari petoa dela erakutsi zuen, kataluniarren urruntze txar bat baliatu baitzuen. Halaber, lan asko egin zuen bizkarrez, eta gogor borrokatu zen aurkariekin. Porru eginda eta txalo artean utzi zuen zelaia Abelardok aldatu zuenean. Eta are distira handiagoa egin zuen Sobrinok. Sasoia titular gisa hasi du Alavesen denetik lehendabizikoz, eta primeran ari zaio erantzuten entrenatzailearen konfiantzari. Nekaezin bezain distiratsu aritu zen Espanyolen kontra, eta haren sinadura izan zuen garaipenaren golak.\nJony izan da, Sobrinorekin batera, Alavesen erasoko jokoa piztu duen jokalaria. Arabarrak haien abiaduraz baliatu dira kontraerasoetan min egiteko. Hori izan dute ia argudio bakarra orain arte, bestela asko kosta baitzaie jokaldiak landu eta gol aukerak sortzea. Sormen falta da, hain zuzen ere, orain arte izan duten gabezia nagusia. Zelai erdian diziplina eta esfortzu handiko lana egin dute Manu Garciak eta Wakaso Mubarakek, baina taldeak antolatzaile baten premia du.\nZeregin hori Tomas Pinaren ardura da, baina minez dago denboraldi-aurreaz geroztik. Osatuta beharko luke hurrengo partidarako. Oraindik jokatzeko prest ez balego, Abelardok Darko Brasanacen alde egin lezake. Zelai erdiari sormen ukitu bat emateko fitxatu dute arabarrek. Erdilariak atzo adierazi zuen «oso eroso» sentituko dela Abelardoren estiloarekin. Iritsi berria da, baina hurrengo partidaren aurretik bi aste izango ditu egokitzeko. Jinathan Callerik ere eskertuko du etenaldia, baita John Guidettik ere, oraindik ez baitago sasoiko.


mendirizmendi.com | 2021-10-05\nOraingo honetan GR11 zeharkaldiari jarraipena emango diogu. Euskal eremuko etapak soilik egingo ditugunez, etapa gutxi falta dira zeharkaldia amaitzeko. Anima zaitez!\nGR11ko etapa honek ia ibilbide osoan Orhi gailurra du izpide. Ibilbideko toki ugaritik Orhiren gailur zorrotza ikusteko aukera izango dugu. Lehen elurteak eman badira, zuri kolorez jantzia ikusiko dugu, bestela bere ohio berde kolorez.\nIbilbide gehiena pistetatik zehar egiten denez nahiko erosoa da. Aipatzeko zailtasun bakarra Isabara jaisteko malkar gogorra da. Etapa luzea izanik, azken kilometroetako jaitsiera hori nahiko neketsua suertatzen da. Hala era, amaiera gertu egonik, ez da oso luze egiten.\nIrteera urriak 17an izango da, Atsegindegitik abiatuta, goizeko 7:00tan. Izena emateko edo zehaztasun gehiago izateko, elkarteko bulegotik pasa (Iturregi plaza z/g) astelehen, ostegun edo ostiralean arratsaldeko 8tatik 9tara. Izena emateko epea urriaren 15ean amaituko da.\nOharrak: Janaria motxilan eraman behar da, ibilbidean bazkalduko baita.\nEtapako azken kilometroak arte ez dugu urik aurkituko bidean. Komeni da ur nahikoa motxilan eramatea.\nDenbora: 6-7 ordu\nDesnibela: 750 m gorantz eta beste horrenbeste beherantz.


Maite Barnetche kazetariaren altxorrak berpiztuak Uztaritzen\nMercredi 24 octobre 2018 à 15:34 -\nINA, Frantziako ikus-entzunezko erakunde nazionalaren partaidetzarekin, Euskal Kultur Erakundeak dokumentazio lan berezi bat eraman du Maite Barnetchen emankizunen baloratzeko. 1971an, telebistan euskaraz lan egin duen lehen kazetaria izan zen Maite Barnetche\nMaite Barnetche fondoa Uztaritzen aurkeztua izan da, Euskal Kultur Erakundearen egoitzaren aintzinean - Franck Dolosor\nMaite Barnetche duela 32 urte zendu zen, bainan ainitzek bere bisaia eta ahotsa gogoan atxiki dituzte. 70. hamarkadan, lan ikaragarria eraman zuen euskarak toki bat izan dezan, lehenik Radio Côte Basque irratian, eta ondoren FR3 telebista katean, nun 300 emankizun baino gehiago presentatu zituen 1971 eta 1986 artean.\nLaborantza, ekonomia, kultura... Maite Barnechek 15 urtez Euskal Herriko xoko guziak kurritu ditu, euskaldunei hitza emaiteko. Lekukotasun paregabekoak eskaini zituen.\nBainan orain arte, bere artxiboak lo ziren Euskal-Herritik urrun, Tolosa hirian, INA Ikus-entzunezko erakunde nazionalaren egoitzan. INAren partaidetzarekin, Euskal Kultur Erakundeak dokumentazio lan berezi bat eraman du, altxor horiek eskuragarri bilaka daitezen. Kattalin Totorika eta Maider Bedaxagar dira aritu lan xehe hortan, emankizun bakotxa begiratu eta dokumentatzeko.\nMaite Barnetche fondoa orain Uztaritzen kontsultagarri da, eta garaiko Euskal Herriaren argazki paregabeko bat eskaintzen du. Entzun gure erreportaia euskaraz hemen : (eskerrak INA eta Jakes Larre-eri artxiboendako)\nMaite Barnetchen "Euskal Herria orain eta gero" emankizunak eskuragarri Uztaritzen\nDaniel Velez argazkilariak, Maite Barnetche-en potreta atera zuen garaian - Daniel Velez\nMaite Barnetche, pionnière des émissions en langue basque à la télévision\nLe témoignage de Pantxoa Etchegoin, directeur de l'Institut culturel basque\nMaite Barnetche-en emankizunak INAren egoitza desberdinetan ere kontsultagarri dira, Bordalen, Tolosan edota Pauen. Uztaritzen, interesatuak baldin bazirezte, behar da hitzordu bat hartu erakundearekin. Emankizunen zerrenda aintzinetik kontsultatzen ahal da www.maite.barnetche.mintzoak.eus webgunean.\nSociétéUrdin Euskal Herri Irratia, Euskaraldian aho bizi izaiteko prest\nSociétéEuskara entzun behar BABn ere\nValérie Giscard d'Estaing : le Président qui a "démarginalisé" la culture bretonne


Getxon hilotz agertu den nerabe baten heriotza ikertzen ari da Ertzaintza | Gizartea | Berria\nNoiz sortua: 2019-06-20 00:30:00\nGetxon hilotz agertu den nerabe baten heriotza ikertzen ari da Ertzaintza\nSuizidioaren hipotesia aztertzen ari dira; 13 urteko mutil bat zen. Jazarri egin zioten hainbat ikaskidek lehenagotik joaten zen ikastetxe batean\nGalea lurmuturra. LUIS JAUREGIALTZO / FOKU Tamaina handiagoan ikusi\nIgande iluntzean, familia batek semearen desagertzearen berri eman zuen Getxon (Bizkaia): eguerdian desagertu zitzaien 13 urteko mutila, eta ordutik ez zuten haren berri. Hurrengo goizean agertu zen, Galea lurmuturrean, hilotz. Ertzainak heriotza ikertzen ari dira, eta suizidioaren hipotesia dago tartean. Itaun batzuk ere zabaldu dira, ea mutilak eskolan jasandako jazarpenak nolako eragina izan zuen erabaki horretan: izan ere, jakina da Erandioko (Bizkaia) ikastetxe batean arazoak pairatu zituela hainbat ikaskideren partetik. Ikasturte hau beste eskola batean egin du; badirudi bertan ez duela aparteko zailtasunik izan, baina aztertu behar da aldagai hori. Jazarpenaz gain, nerabearen bizitzako beste hainbat alde ere aztertzen ari dira, Eusko Jaurlaritzako Segurtasun Saileko iturriek adierazi dutenez. «Ikerketa lerro guztiak irekita daude», azaldu zuen Segurtasun sailburu Estefania Beltran de Herediak atzo, auziaz galdetuta.\nNerabea maristen zentro batean izan zen jazarria, Jado ikastetxean. Ohar bat plazaratu zuen atzo eskolak, nerabearen heriotzaren harira: «doluminak» adierazi dizkiete nerabearen etxekoei, eta «elkartasuna» erakutsi diete. Gertaera «tristea» argitzeko ikerketan parte hartzeko borondate osoa ere erakutsi dute. Maristen eskualdeko komunikazio arduradunen bidez zabaldu zuten oharra, eta, hasieran zuzendariak argibide gehiago emango zituela esan bazuten ere, isiltasunaren aldeko hautua egin zuten gero: Eusko Jaurlaritzako Hezkuntza Sailarekin harremanetan ari zirela adierazi zuten, ikerketa martxan dela, eta deus ere ezin zutela kontatu gaiaz. «Errespetua eta intimitatea» eskatu dituzte auziaren inguruan. Gauean ez zen berririk ikerketan.


Zuzendaria: Kentaro Hagiwara. Aktoreak: Masataka Kubota, Fumika Shimizu, Yu Aoi. Iraupena: 119 minutu. Generoa: Beldurra, akzioa, manga. Herrialdea: Japonia. Urtea: 2017.\nGiza haragia jaten duten izaki beldurgarriak dira ghoul-ak. Ken Kaneki unibertsitateko ikasleari horietako batek eraso dio, baina txerto baten bidez salbatuko da. Erdi ghoul bihurtuko da, ordea, eta ezkutuan bizi beharko du aurrerantzean Tokioko kale ilunenetan. Sui Ishidaren manga sailaren moldaketa bat da filma.


“Bost kontinenteetan daude nik egindako piezak, eta harro nago harria euskaldunon adierazgarri delako”. Noticias de Gipuzkoa\nIñaki Gorostidi Artisaua eta harrijasotzaile ohia\n“Bost kontinenteetan daude nik egindako piezak, eta harro nago harria euskaldunon adierazgarri delako”\n185 kiloko harria esku bakarrarekin jaso zuen 1982 urtean, baina orain trebeziaz erabiltzen ditu bi eskuak harri txikiak zizelkatzeko Iñaki Gorostidi adunarrak\nMarta San Sebastian - Domingo, 8 de Abril de 2018 - Actualizado a las 06:03h\nAduna- Denetik probatu du bizitza honetan Iñaki Gorostidik. Harria jasotzen kontrariorik ez zuela eta Parisera joan zen boxeoan aritzeko, eta azken 25 urteotan ogibidea atera du adunarrak harri txikiak zizelkatzen Apakintza baserrian. Herri kirolen zaletu amorratua, ez du hutsik egingo gaur Tolosan izango den aizkoa apustuan.\nGaztetxo hasi zinen harria jaso-tzen, ezta?\n-Hamabost urtekin hasi eta hogei urte arte aritu nintzen. 200 kilo jaso-tzera iritsi nintzen, baina 80 kilo azpiko kategoian nenbilen eta kontrariorik gabe geratu nintzen.\nZer dela eta pasa zinen harria jasotzetik boxeoan aritzera?\n-Urtain tarteko, boxeoa modan jarri zen garai hartan eta Parisera joatea erabaki nuen boxeoan aritzera. Lehengusua dut Paco Ibañez kantaria eta bera han bizi zenez, bere etxera joan nintzen. Lau urte egin nituen bertan, 33 borrokaldi egin nituen profesional bezala;16 irabazi, sei nulu eta gainontzekoak galdu egin nituen. Orduan pentsatu nuen harrira bueltatu behar nuela.\nZer moduzkoa izan zen Parisko esperientzia?\n-Paco Ibañez lehengusuaren giroan mugitzen nintzen, denak bohemioak ziren... baina nik oroitzapen ona dut.\nBaina bueltatu egin zinen...\n-Bai, nirea harria zen eta itzultzerakoan egin nuen nire markarik hoberena;185 kilo altxatu nituen esku batekin 27 urte eta 77 kilo nituela. Motozerrarekin istripua izan nuen, eta ezin izan nuen jarraitu ez nin-tzelako lehengokoa.\nEta orduan heldu zenion harri txikiak egiteari?\n-Bai, harriak konpontzen nituen eta ofizioak berak erakutsi zigun aukera bazegoela. Altxatzeko harrien miniaturak egiten hasi ginen, baina harriarekin gauza asko egin zitezkeela ikusi genuen eta denetariko piezak egiten hasi ginen;txapelketetarako garaikurrak, ekitaldietarako oroigarriak, apaingarriak... Harrokeririk gabe, baina lan dezente dugu. Azoketara joatea eta jendearekin hartu-emana oso gustuko dut.\nHarri-jasotzaileak gizon sendo eta zakarren ospea duzue. Artisau-tzak, aldiz, esku finak eskatzen ditu... ederki moldatzen zara zu!\n-Harri-jasotzaileok harria altxa eta egunero txuleta jaten dugula pentsatzen du askok, baina arrain ona ere gustatzen zait niri! Ofizioak berak ere asko erakutsi dit.\nMundu osoan daude zuk egindako harri txikiak...\n-Bost kontinenteetan milaka harri daude guk egindakoak. Txinan ere egiten dituzte, baina patentea guk daukagu. Hori niretzat harrotzeko modukoa da, harria euskaldunon ikurra delako, euskal kulturaren adierazgarri. Pepe Mugica Uruguayko presidente ohiak bere bulegoan zuen guk egindako harri bat.\nNola ikusten duzu herri kirolen etorkizuna?\n-Aldatzen ari da, baina gazte asko dago. Gaur egun kirolari bezala ikusten dira herri kirolariak. Aizkora igotzen ari da, etapak izango dira...\nGorostidi Harria jaialdia izango da Adunan apirilaren 22an, zer esanahi du zuretzat harri honek?\n-Adunako alkateari proposatu nion jaialdi bat antolatu behar genuela eta Gorostidi Harria izena hartu zuen. Baserrian museo txiki bat dut eta bertan gordea dut 185 kiloko harria. Niretzat ez du preziorik. Harri zaharrak dira eta polita da nire garaiko harri-jasotzaileentzat.\nGipuzkoako txokoa. Aduna nire herria da, baina Donostia zoragarria iruditzen zait, itsasoa eta lurra dauzkazu.\nPaisaia idilikoa. Euskal Herriko mendietako edozein paisaiak niretzat ez du parekorik.\nFesta edo ospakizuna. Herri kiroletako edozein apustu. Gaur Tolosako zezen plazan izango naiz Arria V eta Iker Vicenteren arteko desafioan.\nMendia. Ernio da niretzat gertukoena eta kuttunena.\nHondartza. Gehien gustatzen zaidana, Kontxa.


Pribatutasun politika - Xabi Aburruzaga\nSozietatearen izena: Trikileku SL\nEgoitza soziala: Enara kalea 1 (behea). 48170 Zamudio (Bizkaia)\nJarduera soziala: musika.\nErabiltzaileak posta bidez bidali ahal izango ditu bere komunikazioak eta datuak eskuratzeko, zuzentzeko, ezeztatzeko eta aurka egiteko eskubideak baliatu ahal izango ditu Enara kalea 1 (behea). 48170 Zamudio (Bizkaia), edo posta elektronikora: infoxabiaburruzaga@gmail.com, zuzenbidean baliozkoa den probarekin batera, hala nola NANaren fotokopia edo baliokidea, gaian “datuen babesa” adierazita.\nErabiltzaileak adierazi du datu pertsonalak babesteari buruzko baldintzei buruzko informazioa jaso duela, eta Trikileku SLek datu horiek pribatutasun-politika honetan adierazitako moduan eta helburuetarako tratatzea onartu eta onartu duela.


Durango itxurako Durango | Kultura | Berria\nDurango itxurako Durango\nMurrizketarik gabeko azoka baten aukerari atea zabalduz aurkeztu dute Durangoko 56. Azokaren kartela. Abenduaren 3tik 8ra egingo da, eta erdi digitala eta erdi presentziala izango da\nNerea Mujika Gerediaga elkarteko lehendakaria eta Leire Urbeltz ilustratzailea, Durangoko 56. Azokako kartelarekin. MONIKA DEL VALLE / FOKU Tamaina handiagoan ikusi\n2021eko urriak 7 - Durango\nSarbide mugarik eta bisitarientzako txandarik gabeko Durangoko Azoka bati atea irekiz aurkeztu dute 56. aldiaren kartela, Landako gunean. Eusko Jaurlaritzak bertan behera utzi zituen asteartean osasun larrialdiari aurre egiteko hartutako muga gehien-gehienak, eta horrek ehuneko ehunean hasteko aukera emango lioke azokari, baldin eta bihar hasiko balitz. Abenduaren 3tik 8ra irekiko ditu ateak, ordea, eta, bi hilabeteren faltan, zuhur jokatu nahi izan du Nerea Mujika Gerediaga elkarteko lehendakariak, antolakuntzan dabilen talde osoaren izenean: «Orduan ikusiko dugu zer neurri dauden bizirik egun horretarako. Erantzun zehatza ezin dugu bota». Edonola ere, azken urteetako korridore jendetsuak berreskuratzeko aukera izanik ere, berezia izango da aurtengo azoka ere, haren historian lehen aldiz eredu hibridoa izango baitu: erdi digitala eta erdi presentziala.\nGuztira, 152 partaidek eman dute izena aurrez aurreko azokarako, eta 220 erakusmahai izango dira Landako gunean. Mujikak eskerrak eman dizkie guztiei, «azokan sinisteagatik». «Datozen hilabeteak erantzunik gabeko galderaz beteta daude, eta, hala ere, azokan egoteko ahalegina egitea erabaki dute». Gerediaga elkarteko lehendakariak jakinarazi du saltzaileekin eta kulturazaleekin batera azokaren azken urteetako antolakuntzaren eta egitasmoaren eskeletoaren parte diren guneak ere itzuliko direla.\nMujikak zehaztu duenez, gainera, sortzaileei bihar zabalduko zaie epea beren lanak azokako gune horietan aurkeztu ahal izateko eskaria egiteko. 09:00etan irekiko dute aukera Ahotsenean izan nahi duten sortzaileentzat, esate baterako; interesa dutenek www.ahotsenea.eus webgunean sartuta agertuko den formularioa bete beharko dute, eta eskaerak iritsi ahala beteko dira tokiak. Edonola ere, proposamenek 2021. urtean argitaratuak izan beharko dute, euskarazkoak, eta antolatzaileek kontuan hartuko dute lurralde eta genero oreka ere.\nDenda digitalari eutsiz\nSalbuespenezko azoka izan zen iazkoa. Indarrean ziren osasun neurriek ez zieten antolatzaileei aukerarik utzi erakusmahaiak jarri eta bisitariei harrera egiteko, eta azokak iraun bitartean denda digitala antolatu zuten horregatik. Landako gunea biltoki bilakatu, eta jendeak Internet bidez egin zituen erosketak. Ia 28.000 produktu saldu zituzten modu horretara, eta aurten ere denda digitalari eustea erabaki dute antolatzaileek, baina aldaketa gutxi batzuk eginda. Saltzaileen erakusmahaiek egingo dituzte biltoki lanak oraingo honetan, esaterako. «Iazko irudiak eta aurtengoak ez dute zerikusirik izango», esan du Mujikak. Zehaztu du azokako guneetan egingo diren hainbat kultur emanaldi streaming bidez ere zabalduko dituztela.\nDurangoko Azokaren datei ere eragingo die bikoiztasun horrek. Abenduaren 3tik 8ra izango da zabalik online denda, eta 4tik 8ra fisikoa.\nAzoka egin egingo dela gogoratzeko, gainera, moldatu egin dute azken urteetan baliatu izan duten leloa ere: «DA» izan beharrean, «baDA» izango da aurtengoa.\nLeire Urbeltz ilustratzaile iruindarrak egin du aurtengo azokaren kartela, eta azokak izango duen hibridotasun hori txertatu du irudian, Kili eta Kuir izeneko pertsonaiak sortuta. Artistak azkenaldian ohikoak dituen kolore bizi eta irudi fantastikoekin osatu du irudia, eta, aitortu duenez, garai bateko Kili-kili aldizkariko pertsonaia nagusia izan du gogoan pertsonaia haren bi bertsio eguneratu sortzeko. Lehen azoketako kartelak izan ditu gogoan irudiak sortzeko, eta Rikardo Arregik 1967an idatzitako testu bat izan du oinarri: «Ikonoklastak omen gara. Eta egia da. Sustraitik hasi nahi omen dugu. Eta horrela da. Lehendabizi desegin, gero jasotzeko. Estruktura, moldea, muina ukitu nahi, azalekoarentzat mesfidantzarik handiena izanik. Folklorekeria, baserritasun hutsa, kapitalismoa, burgesia, kontserbakorra, etab. gure esan eta idatzietan behin eta berriro kondenatuak izan dira. Hitz batean esateko, mitoa, ipuina eta besteratzea desegin nahian, desipuitze go-gorrenean sartuak gara».\nTestu horretatik hartu du irudia izendatzeko titulua: Desipuindegia. Lana sortzea «ohore handia» izan dela esan du Urbeltzek.\nGuneetako ordezkariekin batera eta azoka sostengatzen duten hainbat erakunde publiko eta eragile pribaturekin batera egin dute kartelaren aurkezpena Gerediaga elkarteko ordezkariek. Han izan dira Bizkaiko, Arabako eta Gipuzkoako foru aldundietako, Eusko Jaurlaritzako, Nafarroako Gobernuko, Durangoko Udaleko eta BBK, Euskaltel eta Eroskiko ordezkariak.\nInma Garrastatxu Durangoko alkateak presentzialtasuna berreskuratzeak sortutako «ilusioa» aipatu du aurkezpenean, eta Begoña Ibarra Bizkaiko Foru Aldundiko Kultura zuzendariak, «poza». Azokaren erreferentzialtasuna izan dute gogoan biek, eta hura babesteko beharra. Andoni Iturbe Eusko Jaurlaritzako Kultura sailburuordeak gogoan hartu du Labik hartutako azken erabakia, eta bera izan da azokak bete-betean irekitzeko aukera izango duela zehaztu duena. «Kulturak ere sufritu du koronabirusaren eragina, eta errekonozitu nahi ditut kultur kudeatzaileak. Eredu izan dira». Txalotu egin du azokaren eredu hibridoa, eta esan du Eusko Jaurlaritzak «beti» laguntza berezia eskainiko diola.


Margarita María. Berriztik mun...\nVera Cruz mesedetakoen komentuak ezusteko ederra emango digu. Barruan duen museoak Berriztik abiatu, eta planetako txokorik urrunenetara eramango gaitu. 500 urte inguruko bidaia bat izango da, artelanak, dokumentuak, argazkiak, filmak, pantaila interaktiboak… gidari ditugula. Hasteko, komentuaren historia azalduko digu museoak, 1540 inguruan sortu zenetik hasita. Gero, Margarita María López de Maturanaren bizitza eta lan harrigarriaren berri emango digu: XIX. mendearen amaieran komentura iritsi, eta barrutegia kendu, eta Berrizko Mesedeetako Misiolarien Institutua sortu zuen bertan. Erakunde eraberritua eta abangoardiakoa sortu zenetik, mende bat inguru eman du, ebanjelioaren iragarpenarekin, hainbat herrialdetako emakume behartsuei laguntza ematen, gizartean toki bidezkoagoa lortu ahal izan dezaten. Honen berri izango dugu: komentua eraldatzeko prozesua, komentu osoa nola engaiatu zen, Berriztik atera ziren lehen misiolariak, joan ziren tokietan egin zuten lana… Museoaren hirugarren multzoak Berrizko Mesedeetako Misiolarien oraingo jarduera du hizpide. Herrialde bakoitzak duen errealitate ekonomiko eta sozialaren azterketatik abiatuta, gaur egungo egoerei eta beharrei erantzuteko egin duten lana jakingo dugu. Margarita María. Berriztik mundura\nHontza Museoa, Durangaldeko na...\nHontza Museoa 1962an jaio zen ideia bezala, orduan, Hontza Museoko Fundazioaren sortzailea eta presidentea den Enrike Huertak, mundu malakologikoan sartu ondoren eta Euskal Herrian tankera horretako museorik ez zegoela ikusita, mota guztietako aleak biltzeari ekin baitzion, era horretan, etorkizunean, Natura Zientzien Museoa sortzeko asmoz. 1985. eta 1990. urteen artean zabalik egon zen, eta, gero, 2014ko azaroan, berriz azaldu zen, eta egoitza berria hartu zuen, Mañarian, hil zen arte Ebaristo Bustinza “Kirikiño” idazle mañariarraren egoitza izan zen Zumelaga eraikinean. Lehenengo fasean, 21 talde desberdinetako 541 ale aurkeztu ziren, Botanika, Fungi, Geologia Paleontologia, Ornogabeak eta Ornodunak barnean hartuta, mundu osoko espezie adierazgarriak, “tamainak, formak, koloreak eta marrazkiak” diskurtso museografikoaren azpian. Gure planetan lurreko, ur gezako eta itsasoko habitaten aldetik dagoen aniztasuna erakusten dute, “Maitatzen ez dena ezin da zaindu, eta ezagutzen ez dena ezin da maitatu” goiburuarekin. Horixe da, izan ere, “gure eginkizuna erakutsiko dizugu”. Hontza Museoa, Durangaldeko natur zientzien museoa\n1999ko urtarrilan Butroiko Plazentia Elkarteak museoa zabaldu eban Plentziako eta eskualdeko historia lehengoratzeko eta erakusteko. Eraikiak sarrera eta bi solairu ditu. Itsasontzien maketek erakusten dabe nabigazioaren bilakaera. Erakusgai dagoen zaharrena da XV. mendeko nao bat. Hau galeoiak ordeztu eban, kargaontzi modura eta baita gudutarako erabiltzen zana, itsas zabaleko nabigazioan erabiltzeko funtsezkoa izan zan XVI. eta XVII. mendeetan. XVIII. mendean itsasontzien tipologia aldatu egiten da, eredu barriak eraiki ziran: fragata, goleta, eta bergantina... Aurrerantzago, XIX. mendean cliperrak, oso bizkorrak eraiki ziran. Gizaldiaren amaieran baporeak belaontzien ordez erabiltzen hasi ziran. Itasontzien tipologiari amaiera emoteko XX. mendean era honetako maketak daude: merkataritza ontziak, ferryak, eta petroliontzi erraldoiak. Maketetariko batzuk dira eleizetako gangetik eskegita jartzeko zinopari modura. Helburu bera dabe itsasontzien koadroak, aipagarriak dira ekaitzen irudidunak. Beste batzuk dira eskifaiako kideren batek oroigarri moduan margoztutakoak. Butroiko Plazentia Museoa


EUSPOT lehiaketako sari nagusia Idiazabalgo “Geroa ereiten” spotak\nEUSPOT lehiaketako sari nagusia Idiazabalgo “Geroa ereiten” spotak irabazi du –\n2021eko edizioan parte-hartzea oso handia izan da; guztira 87 spot aurkeztu dira, iaz baino 36 lan gehiago. ‘NEKAZARITZATIK BIZI NAHI DUGU!’ izenpean, spotak animatu behar izan ditu gazteak eta batez ere emakumeak familia-nekazaritzatik bizi izatera. Publikoaren sarirako 3.000 boto baino gehiago jaso dira hiru egunetan.\nAretxabaletako Arkupe Kultur etxeko Zaraia aretoan egin da sari banaketa ekitaldia. Zaraia aretoa jendez bete da irabazleen izenak zeintzuk diren jakiteko eta lanak txalotzeko. Ane Zuazubiskar kazetari eta bertsolariak gidatu du ekitaldia eta lehiaketan aurkeztutako 87 iragarkietatik epaimahaiak aukeratutako 15 finalistak ikusi ahal izan dira pantalla handian. Bertaratutakoek Eñaut Zubizarreta biolontxelo jotzaile aretxabaletarren musikarekin ere gozatu ahal izan dute ekitaldian.\n(Spotik onena / 1.000 euro)\nSpotaren kalitate teknikoa eta mezuaren egokitasuna dira gehien baloratu direnak.\nBittor Oroz, HAZI-ko lehendakaria eta Eusko Jaurlaritzako Nekazaritza, Arrantza eta Elikadura Politikako sailburuordeak banatu du saria.\n(Publikoaren saria / 500 euro)\n3.000 bozkatik gora jaso dira sarean guztira.\nKoldo Zubillaga, Aretxabaletako Udaleko kultura zinegotziak banatu du saria.\n(Mondragon Unibertsitateko ikasleen spotik onena / 500 euro)\nMezuaren egokitasuna da gehien baloratu dena.\n(Musika sinkronizazio onenaren saria / 300 euro)\nIragarkiaren musika egokitasunagatik eta originaltasunagatik.\n(Gazteen saria (18 urtetik beherakoak) / 250 euro)\nBerdinketa egon denez, saria bi partaideren artean banatu da.\n(Arizmendiko ikasleen spotik onena / 250 euro)\nAurten ere Euskal Herriko leku askotan landu dituzte spotak: Hondarribia, Donostia, Durango, Gasteiz, Urruña, Irun, Bergara, Dima, Bilbo, Eibar, Arrasate, Aramaio, Leitza, Mungia, Etxalar, Mendexa, Azkoitia, Aretxabaleta, Zarautz, Soraluze, Orereta, Doneztebe, Hernani, Idiazabal, Garai, Legazpi, Oñati, Errezil, Sodupe, Barakaldo, Zarautz, Asteasu, Mendaro, Ataun, Etxebarria, Irura, Bermeo, Etxaguen, Leintz Gatzaga, Eskoriatza… Eskerrik asko guztiei, eta zorte on!!\nSpot guztiak ikusgai\nAurtengo spotak gazteak animatu ditu familia-nekazaritzatik bizitzera. Helburua gazteak eta horien artean batez ere emakumeak landa eremura gerturatzea izan da. Spot baten bitartez herritarrak kontzientziatu nahi izan dira bertako familia nekazaritzak ingurumen eta gizartearen jasangarritasunari ematen dien guztia balioan jartzeko eta lehen sektorea indartzeko.\nZer den familia-nekazaritza? Nekazaritza, abeltzaintza eta basogintza ustiatzeko modu jasangarri eta orekatu bat. Hauek dira familia nekazaritzaren gaur egungo erronkak:\nAurten HAZI izan da babesle nagusia. HAZIren helburua da Euskadiko lehen sektorearen eta elikadura-sektorearen, landa-eremuaren eta itsasertzaren lehiakortasuna eta iraunkortasuna bultzatzea. HAZIk nahi du nekazaritzako elikagaien sektorean zerbitzurako tresna izatea, besteak beste landa-eremuaren eta itsasertzaren garapen iraunkorra, eremu horietako langileen profesionalizatzea eta produktuen kalitatean laguntzeko.\nHonako hauek dira edizio honetako babesle eta antolatzaileak:\nSormenari buruzko online formakuntzak arrakasta\nAurten ere antolakuntzak ikus-entzunezko publizitatearen gaineko online formazioa eskaini du spot egileen harrobia indartzeko asmotan. 2020ko Euspot-eko irabazle eta ikus-entzunezko sortzaile Julen Urtxegik eman du 15 minutuko online formakuntza saioa. Formazio saioen helburua izan da gazteei sormenaren eta publizitatearen inguruan izan dezaketen sena sustatzea eta lehiaketan parte hartzera animatzea. Lehiaketaren inguruko informazioa eta baldintzak azaltzeaz gain, publizitatearen inguruan hitz egin eta ideiak, ereduak eta kanpainak ikusi eta azaldu ditu. Ikusgai dago orain ere.\nOnline formazioa ikusgai.\nEUSPOT lehiaketako sari nagusia EUSPOT lehiaketako sari nagusia\n2021, euspot, lehiaketa


Urtebetetze oparia (I) – Kaixomaitia.eus | Bloga |Saltsa badago!\nNire urtebetetzea da, 34 urte bete ditut. Diego dator Donostiara bisitan. Nire lagun eta maitalerik onena, nirekin ospatzeko sutsuki; Drogak, alkohola eta sexua. Hori da hiru jai egun horietan egin nahi dugun gauza bakarra.\nGoizeko 5etan etxera goaz, denok, festa han jarraitzeko. Egongelan jartzen gara, gu hirurak sofan eserita, ni erdian. Hitz azpertu batean ari gara. Halako batean, Diego lepoa musukatzen hasten zait, izterra laztantzen dit iztartera iritsi arte. Beste eskuarekin Aitorrena hartu eta bideratzen du, gauza bera egin diezadan. Bera ere muxu ematen hasi zait lepoan. Bi bikoteek begiratzen naute, jakin-minez, nik irribarre egiten dut eta gozatzen jarraitzen dut. Diegok oso ondo ezagutzen nau, badaki zer gustatzen zaidan, badaki nola eman plazerra. Diegok nire burua biratzen du musu emateko, Aitorrek gauza bera egiten du eta bere eskua irristatzen du, nire kamisetaren azpitik, titiak ukitzeko. Nire titi-muturrak gogorturik daude. Egoerak kitzikatzen nau, ikusleak izateak kitzikatzen nau. Aitor sofan esertzen da eta atzetik beregana erakartzen nau, bere erekzioa nabaritzen dut. Belarria hozkatzen dit, nire titiburuekin jolasean jarraitzen duen bitartean. Nik nire eskua Diegoren hankartera daramat, gogortua duela egiaztatzen dut. Gerrikoa askatzen diot eta galtzak eta galtzontziloak kentzen laguntzen diot. Bere zakila tente eta gogorrak are gehiago kitzikatzen nau. Nire eskuaz laztantzen dut, barrabiletatik puntaraino. Makurtu egiten naiz, eta nire eskua beherantz doan bitartean, mihiarekin bere zakil punta laztantzen dut. Ahoa irekitzen dut, zurrupatzeko, baina punta besterik ez, eta bizio aurpegiarekin begiratzen diot. Berak besoak luzatzen ditu Aitorri kamiseta kentzen laguntzeko, eta gero berea kentzen du. Aitorrek orkatiletatik heldu, hankak atzerantz luzatu eta gona kentzen dit. Nik gero eta plazer handiagoa sentitzen dut. Aldi berean sar nazaten eta ikusleek goza dezaten desiratzen nago. Kamiseta eta bularretakoa kentzen dizkit, eta nire titiak vistan geratzen dira, aske. Diegok oso ondo ezagutzen ditu, baina Aitor harrituta geratzen da eta bira ematen dit hobeto ikuskatzeko. Ez dira oso handiak, baina irmoak eta sendoak, titiburu handiekin eta aureola apur bat ilunagoekin. Gustura hozkatzen dizkit. Ni Diegoren zakilera itzuliko naiz. Berriro zakil-baba besterik ez diot zurrupatzen. Emeki-emeki pasatzen ditut nire hortzak inguruan, eta ahoan nabaritzen dut apur bat haren nektarra. Aitorrek galtzak eta galtzontziloak kentzen ditu. Bere zakil gogor eta handia nabari dut ipurmasailen artean, eta hotzikara batek gorputza zeharkatzen dit. Hain plazer ikaragarriak hartzen nau, non Diegoren zakila irrikaz zurrupatzen hasten bainaiz, intziri artean. Jainkoa! Nola desio nuen hau! Aitor etzan egiten da, eta lau hankatan jartzen nauen bitartean, Diegorengana nola hurbiltzen den nabaritzen dut, eta nola elkarri musu ematen diote, leun. Beren mihiak elkar ukitzen dute. Diegok Aitorren hatzak zurrupatzen ditu, eta berehala nire baginara bideratzen ditu, hura laztantzeko. Ni isuri batean naiz jada. Orgasmo bat izan nezake oraintxe bertan, sarketaren beharrik gabe.\nIrakurri bigarren atala > Urtebetetze Oparia (II)\nerotismoa errelato erotikoak helduentzako ipuinak huirukoak kontaketa erotikoak Musutruk sexua


Sute kanpaia; exe-erre batzeak - Ahotsak.eus\nSute kanpaia; exe-erre batzeak\nSute kanpaia; exe-erre batzeak
Sutea zela jakinarazteko, kanpai-hots berezia zegoen. Etxea galtzen zutenak, erre batzea egiten zuten, norbere herrian eta baita inguruko herrietan ere. Dirua edota generoa batzen zuten, gero saltzeko.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan UBI-005-062 kodeko bideoa nahi duzula aipatzea: ahotsak@ahotsak.eus\nSutea zela jakinarazteko, kanpai-hots berezia zegoen. Etxea galtzen zutenak, erre batzea egiten zuten, norbere herrian eta baita inguruko herrietan ere. Dirua edota generoa batzen zuten, gero saltzeko.\nGaia(k): Ohiturak eta bizimodua » Kontakizunak eta sinesmenak » Gertaera izugarriak eta ezbeharrak , Ohiturak eta bizimodua » Erlijioa » Kanpaiak , Familia eta harremanak » Herriko giroa » Auzokoen arteko harremana\n- Ta etxeren bat edo basoren bat edo erre ezkero.\n- Orduen jo ta jo kanpaiek! Hemen etxe bi edo nere akorduen erre die, ta kanpaiek “bum-bum-bum”, baia jo ta jo! Bai, bai, bai\n- Ta horrek etxiek erre ta danak laguntzen edo zer?\n- Ba orduen, orduen egunien juten zan, baten etxie erre zan zera, hori Bernar bizi izen dan hori, plazako etxie zarratute dauena? Horixe ta ba mutikuek-edo imini aurela argizaixe ez dakit non ta badakit non ta isetu eben ta iasta. Ta ba asko zien ta danan artien zeozer eingo auren. Ta beste bat han, Aduna onduen. Ta ba gero, orduen urek eta orduen bonberoik ez dot pentsetan etorten zanik, ta urek eta urek botaten, ta ba etxie erreta, iasta. Ta ba horixe. Ta gero juten zien etxie erre ta dauenentzat, ba hango ezaunek edo etxekuek-edo ba hemetik danetik ibilten zien eske, ta han Gernikakuek edo Zornotzakuek iual honaiño be bai e? Ta ba beti emoten jakien zeozer. Ba batzuk zakuaz be ibilte zien ta dirue-edo, ba dirue fazilaue ta beste batzuk iual artue, beste batzuk babie, ta gero saldu ingo aurezan ta holan ibilten zien eskie.\nMirenen amaren sufrimendua\nEskekoak aterik-ate; abadeak guztiei jaten ematen zien\nKorua jausi zenekoa


Valentziako Palau de la Músicak minbizia duten haurren aldeko kontzertua izango du gaur | Consumer\nValentziako Palau de la Músicak minbizia duten haurren aldeko kontzertua izango du gaur\narabera: Osteguna, 2002ko maiatzaren 16a\nMinbizi-mota hori lehen haurtzaroan agertzen da nagusiki; bost urte baino lehen diagnostikatzen da, hori pairatzen duten haurren bi herenetan, eta biziraupen-indizea oso txikia da. Diagnostikoa egiten den adinaren, tumorearen hedapenaren eta tumore-ehunaren faktore biologiko batzuen araberakoa da pronostikoa.\nMinbizi honen tratamendua kirurgian, erradioterapian eta kimioterapian oinarritzen da, muinen autotransplantea egin aurretik. AntigD2 izeneko antigorputz batekin tratamendu bat dago, eta AEBn egin dira azterketak. eta Alemania, biziraupena hobetu dezakeena.\nOnkologia Pediatrikoko Nazioarteko Elkartearen (SIOP) Europako Atalak proposatu du azterketa bat egitea botika hori erabiltzeko, eta proiektu horretan parte hartzen dute Espainia, Belgika, Frantzia, Alemania, Israel, Italia, Herrialde Eskandinaviarrak, Portugal, Suedia eta Erresuma Batua.\nBotika hori ez dago merkaturatuta, eta bereziki egin behar da horrelako minbizia duten haurrentzat. Haur bakoitzaren tratamendua 4.607.11 euro kostatzen da, eta lau urteko iraupena du. Horrekin, Espainian 30 bat haur tratatu nahi dira.\nhaurrak kontzertu minbizi


Iñurritza biotopoa: IÑURRITZA BIOTOPOAN UDARA HONETAN IKUSITAKO HEGAZTIAK ETA ABAR\nIÑURRITZA BIOTOPOAN UDARA HONETAN IKUSITAKO HEGAZTIAK ETA ABAR\nUdaran ohikoa den bezala hegaztien migrazio gutxitu egiten da, baina hala ere bertan kumatu duten hegazti espezietaz gozatzeko aukera paregabea izan dugu. Udara haseran ekaineko azken migratzaileak izan genituen, udaran zehar bertan kumatu dutenak eta orain berriz Afrikara itzultzen ari diren lehen hegazti goiztiarrak ikusi ahal izan ditugu. Bertan kumatu diren hegaztien artean, txitaldietan arrakasta haundia izan dute, horren ondorioz espezie batzuk asko ugaritu dira Iñurritzan. Behekaldean dituzue horietako adibide batzuk.\nBasahateak (Anas platyrhynchos) asko igaritu dira aurten\nArgazki honetan 30 txito zenbatu daitezke. Eneko Azkuek behin 81 ale zenbatzeraino ere iritxi zen, eta urtez urte kopurua gora doa.\nNegu partean eta pase garaian beste espezietako ahateak Iñurritza ingurutikan hegan pasatzean, basahate hauek reklamo lana egiten dute eta aurten hainbeste basahate ugaldu direnez ea beste espezietako ahate gehiago erakartzen dituzten bertara\nAhata kriollo (Cairina moschata) bat ere agertu zitzaigun uztaila hasieran, eta oraindik ere bertan daukagu basahate artean.\nAhate mokozabala (Spatula clypeata) ere izan dugu. Ale bat agertu zen egun batean eta duela egun batzuk 26 aleko eta 4ko beste talde bat ere pasa ziren itsasotik. Argazkian ikusten den bezala ahateak udarako garai honetan egoten dira itxusien, lumajea garai honetan berritzen ari direlako izaten da hori.\nBeste hainbat ahate espezie ere pasa dira itsasotik, argazkian kostata ikus daitezkeen bikotea bezala, Zerzeta arrunta (Anas crecca) eta Ipar-ahatea (Mareca strepera)\nDagoeneko hilabete baina gehiago daraman Lertxun gorria (Ardea purpurea) ere badugu berton.\nEgunotan lau ale ikustera ere iritsi gara, baina gehienetan betiko hirurak dabiltza.\nIñurritzari gustua hartzen ari zaiela ematen du eta martxa honetan luzarorako geratzea pentsatua dutela ematen du\nArrantzale apartak dira\nBeste irudi bat\nEa zenbat egun gehiago geratzen zaizkiguten berton, janaria behintzat ez dutela falta ematen du.\nLertxun hauskarak (Ardea cinerea) ere hasi dira itzultzen\nLertxuntxo txikia (Egretta garzetta) ere etortzen zaigu tarteka, baina oraindik ez da guztiz finkatu neguko bere ohiko txokoan.\nMokozabalak (Platalea leucorodia) ere pasa ziren hegan mendebalerantz egun batzuetan.\nArrano arrantzalea (Pandion haliaeetus) birritan pasa da, behin urrun, eta bestean gure buru gainean bueltaka jardun zuen.\nIñurritza ertzeko mendietan beti ibili dira aurten Arrano liztorjaleak (Pernis apivorus).\nEta betiko Zapelatz (Buteo buteo) bikotea ere hor ibiltzen da hegan\nElano urdina (Elanius caeruleus) ere agertu zitzaien behin, Emilio Salvatierra eta Eneko Azkueri. Hontz baten moduan buelta batzuk eman zituen hontz eta Getaria aldera alde egin zuen.\nIñurritzarako lehen zita da bera.\nBiotopo inguruko zuhaiztietan Zuhaitz-belatz (Falco subbuteo) bikote bat ibili zaigu ere\nBelatz handiak (Falco peregrinus) ere arrakasta handia izan du aurtengo txitaldietan\nEleonor belatza (Falco eleonorae) ikusi nuen Audouin kaioa ikusi genuen egun berdinean. Arratsaldeko azken orduetan Talaimendiko labarretara igo nintzen sargoria ikusteko, eta eguzkia sartu berri zegoela, lagun batzuekin hizketan, gugandik oso gertu pasa zen falkonido bat ikusi nuen. Hasiera batean Belatz gorria zela uste nuen buztan luzearengatik, baina mendi baten aurrean jarri zenean bere kolore iluna ikusi nion... Eleonor belatza zen!\nZankaluze (Himantopus himantopus) gazte hau bezala, azken egunetan hasi dira hegazti gehiago itzultzen\nUrtero bezala, aurten ere etorri zaizkigu Txirritxo txikiak (Charadrius dubius) Iñurritzara kumatzera\nAurtengo txitaldietan egundoko arrakasta izan dute, goiko argazkiatan ikusten da horietako bat.\nAurtengo beste gazte bat\nLau bat bikotek txitatu dute, eta bikoteren bat guztira hiru txitaldi ezberdin egitera ere iritsi da\nEmilio Salvatierrak Txirri txiki (Calidris minuta) bati ere argazkia atera zion.\nKuliska ilunen (Tringa ochropus) bat ere agertu zaigu egunotan baina argazkiak ateratzeko oso zailak dira\nKuliska pikarta (Tringa glareola) pare bat ere agertu ziren\nBadira hiru urte berton batere ez zirela ikusten\nUrtero bezala eta pasa garaian, gure Bernagorri arruntak (Tringa totanus) egin digu bixita\nBernagorriaren beste irudi bat\nUrteroko Antxeta mokogorria (Larus ridibundus) aurreko urtetako egun berdinean agertu zaigu\nIritsi zitzaigunean udarako lumajea zuen\nBaina egunak aurrera egin ahala neguko lumajea garatzen hasi da\nBartzelonako mollan aurtengo ekainean eraztundako Audouin kaio (Larus audouinii) bat agertu zitzaigun biotopoan, Iñurritzarako lehen zita da hau ere\nKaio beltz bikote hau kopulatzen ikusi degun arren ez dute arrautzik errun, gainera Mollarrin urte osoa igaro dute eta ea hurrengo urterako arrakasta gehiago izaten duten kumaldiarekin. Ea ahala den\nDuela egun batzuk, Talai mendiko magaletan hiru Usapal arrunt (Streptopelia turtur) ikusi genituen baina ez dago argazkirik zeren hegazti hau oso ondo iskutatzen da basoan. Beherakada haundia egin du hegazti honek eta lotsagarria da oraindik ere ahaldundiak berau ehizatzeko baimenak ematea. Bainan bere familiakoa den Usapal turkiarra (Streptopelia decaocto) azken aldian asko ugaldu da Iñurritza aldean, goiko argazkikoa duzue adibide.\nEneko Azkuek Sakeletxeko zuhaiztietan Okil txikia (Dendrocopos minor) ikusi du zenbait alditan.\nLepitzuli (Jynx torquilla) gaztea\nLepitzuli (Jynx torquilla) gaztea helduarekin batera\nAurten bi bikote izan ditugu, horietako batek bi txito atera ditu\nAntzandobi arruntak (Lanius collurio) aurten Iñurritzan kumatu dute\nTxitoak agerian dituztela, gutxienez bi bikote ditugu, bakoitzak txito bat gutxienez aurrera atereaz\nEnara azpizuria (Delichon urbicum) kabia indartzeko lohia hartzen\nArgazkietan ateratzeko benetan zailak dira\nAsko ari dira ugaritzen egunotan.\nSasi-txori arrunta (Hippolais polyglotta)\nBernarriz arrunta (Acrocephalus schoenobaenus)\nUr-bernarriza (Acrocephalus paludicola) ere hiru aldiz ikusi dugu\nLezkari arruntak (Acrocephalus scirpaceus) asko ugaritu dira aurten\nBikote asko izan ditugu eta txito ugari izan dituzte. Egun batean Eneko Azkuek 26 ale ezberdin ere zenbatu zituen\nBernarriz gorrizta (Locustella luscinioides) ikusi nuen bi egunetan.\nUrte asko ziren hau azkeneko aldiz ikusi zenetik\nIhi-txoria (Cisticola juncidis) bazter guztietan ikus daiteke, batez ere aurtengo txitaldien izanduen arrakasta eta gero\nTxitoak irten zirenetik toki guztietan daude\nBeste ihi txori bat\nBaso-txinboa (Sylvia borin)\nEuli-txori grisen (Muscicapa striata) bikote asko izan ditugu aurten.\nEuli-txoriak (Muscicapa striata)\nEuli-txori beltza (Ficedula hypoleuca)\nPaparurdina (Luscinia svecica)\nBiztangorri iluna (Phoenicurus ohruros)\nTxito pilo bat atera dituzte aurrera\nGutxienez hiru bikote izan dira Iñurritzan eta bakoitzak lau txito ere atera dituzte\nPintxartxar nabarra (Saxicola rubetra)\nPintxartxar burubeltza (Saxicola rubicola)\nAurtengo Pitxartxar burubeltz gaztea\nBeste etxe txolarre bat\nEspezie honen populazio oso ona zegoela ikusi genuen.negu honetan\nAurten bi alditan txitatu dute eta asko ugaritu dira\nIkusiko dugu zenbat ale zenbatzeraino iristen garen.\nHegaztiez gain beste hainbat ugaztun ere ikusi dira\nOrkatz (Capreolus capreolus) familia bat\nArratoi arrea (Rattus rattus)\nHibiscus palustris loretan\nCarduus pycnocephalus en beste argazki bat\nEgilea: Eneko Azkue ordua: 15:51\nRafa Mutriku 2017(e)ko irailaren 6(a) 01:03\nKriston lana egin duzue! Zorionak!\nIÑURRITZA BIOTOPOAN UDARA HONETAN IKUSITAKO HEGAZT...


«Aintzat hartzekoa izan arren, denbora gehiago behar zuen Bergarako proposamenak» | EA - Eusko Alkartasuna\nHasiera » Gaurkotasuna » «Aintzat hartzekoa izan arren, denbora gehiago behar zuen Bergarako proposamenak»\n«Aintzat hartzekoa izan arren, denbora gehiago behar zuen Bergarako proposamenak»\nArgitaratua honek egina: Prentsa Bulegoa data Ots 28, 2004 honetan: Gaurkotasuna\nJosu Erkiaga, Bizkaiko zerrendaburua\nEAko Bizkaiko hautagaiak argi du ETAk Katalunian su-etena aldarrikatu izanak ez diola «mesede izpirik» egin, ez ERCri eta ez bere alderdiari ere. Halaber, Carod-Rovirak erakunde armatuarekin izandako elkarrizketaren gainean, gatazkari konponbidea emateko elkarrizketa baino ez duela ikusten berretsi du. Horrezaz gain, Bergarako proposamena gauzatu ahal izateko denbora eskatu du.\nJosu Erkiagaren arabera, Eusko Alkartasunaren asmoa Nafarroako «bloke nazionala gainerako herrialdeetan ere eratzea» izan zen, baina EAJk ez zuen ideia hori argi ikusi, eta aurrekoan ez bezala, oraingo hauteskundeetan nor bere aldetik ariko da. «EAJk ez du izan interes berezirik ezer sakontzeko, ez gurekin eta ez besteekin», azaldu du orain, kanpaina hasieran.\nEremu abertzalean, berriro ere, nor bere aldetik arituko da hauteskundeetan. Pixka bat bada ere, EAk ez al du sentitzen Bergarako proposamenak planteatutako batasuna ez dela lortu?\nProposamen gisa aintzat hartzekoa da, ezbairik gabe. Beste kontu bat da une egokian egin den edo halako proposamen batek ez lukeen behar denbora gehiago sakontzeko. Ez dugu behar besteko denborarik izan, bakoitza bere dinamikan baitzetorren hauteskundeei begira. Gu lanean ari ginen martxoko hauteskundeetarako, eta esparru abertzalean, behintzat, alderdi guztiekin egon garen bakarrak garela uste dut. Haiek ere argi esan dute, orain denboragatik ezin izan dela lortu, baina proposamen irekia dela, gerora ere indarrean egongo de- na. Batasunarekin bildu izan gara, eta esan diegu gutxiengo batzuetarako elkarlanean aritzeko betiko oztopo handia dagoela, muturreko ezker abertzaleak behingoz har dezala gidaritza politikoa.\nUlergaitzagoa dirudi EAJrekin Estatuko hauteskundeetarako zerrenda bakarrik inoiz lortu ez izana. EAk zergatik ez zuen hori nahi izan?\nNafarroan gauzaturiko «bloke nazionala» hemen eratzea zen gure asmoa. EAJren aldetik benetako borondaterik izan balitz, formulak egon zitezkeen hori sakontzeko. Dena den, eta nahikoa berandu, EAJk argi esan zigun Erkidegoan ez zuela «blokearen» formula hori argi ikusten. Ez zaio interesatu ezkerreko koalizio bat sortzea; gure ustez EAJk ez zuen gogo handirik edo interes berezirik ezer sakontzeko, ez gurekin eta ez besteekin. Imazek modu formalean hartu duen alderdi bakarra, adibidez, Aralar izan da. Eta gu hirukoan egonda eta aurreko aldian elkarrekin joanda, zer gutxiago presidente berria kontaktuekin gurekin hastea baino! Arraroa egin zaigu.\nEAJk esan du Madrilen azken legealdian inoiz baino garrantzi gutxiago izan duela. EAk, diputatu bakar bat izanik, zer egin dezake Kongresuan?\n350 ordezkari daude Kongresuan eta horien aurrean, zazpi, bat edo hamabost ordezkari izatea oso erlatiboa da, askoz ere gehiago oraindik gehiengo absolutua alderdi batek duenean, PPk, esaterako. Kantitatea baino gehiago, kualitatea da garrantzitsuagoa. Kataluniako Esquerrakoekin dugun harreman onarengatik, nahiz eta ez dakigun hauteskundeek zein emaitza izango duten, argi dago aukera izango dugula talde parla- mentario propioa izateko. Horrelako talde bat sortuko dugun nazionalitate historikoko alderdi bakarrak gu gara, EA eta ERC. Hori boto-emaileek ere argi izango dute.\nOrdezkaritza parlamentarioa lortuz gero, beraz, ERCrekin taldea osatzea hitzartu duzue. Carod-Rovirak ETArekin izandako hitzorduak eraginik izan du…\nIrakurketa etikoa eta politikoa bereizi behar dira. Etikoa ez da gure lana, baina erakunde armatuak esparru batean atentaturik egingo ez duela esatea ez dugu uste txarra denik, behinik behin, hor sufrimendurik ez baita egongo, zorionez. Baina arlo politikoan, betikoa, aspaldian ETAk kanpainetan beti burua ateratzen du. Oraingoan Katalunian ziri handi bat sartu du. Komunikatuak Kataluniaren alde egin duela dio, baina irakurketa politiko sakona eginez, argi dago ez dela aldekoa. Pentsa, ERCren ilegalizazioaz ere mintzatu dira. ETAk ez dio mesede izpirik egin, ez Esquerrari, eta albotik, ezta guri ere.\nEAk1998an ETArekin hitz egin zuen. Bide horren alde egiten al duzue oraindik ere?\nBeti esan dugu gatazka konpontzeko bidea elkarrizketa dela eta hori esaten jarraituko dugu, baina elkarrizketaren helburuak argi izanda. ETArekin harremanetan jartzeko arrazoi bakarra, nahikoa dutela esateko izan da eta izango da. Utz iezaguzue alderdi politikooi, eragile sozialei… behingoz herri honen arazoak konpontzen eta desager zaitezte. Madrilera ere hitzaren balioa erakustera goaz, herri honen arazoak berri ematera. Arazoa konpontzeko edonorekin eta edonon hitz egin behar da.\nZertarako eskatzen du botoa Eusko Alkartasunak?\nBoza eman behar duenak hiru gauza izan behar ditu kontuan. Bata, autodeterminazioaren aldeko lan sendoa egingo dugula. Bigarrena, normalizazio eta bakegintzaren arloan EAk Madrilgo Kongresuan ere gatazka konpontzeko bidea elkarrizketa dela argi esango duela. Eta hirugarrena, eskubide sozialen arloan gure ahotsa sendo entzungo duela. Kanpainan boto-emaile ezkertzale, bakezale eta abertzaleen mezua bota dugu.\nBegoña Erraztiren arabera Mariano Rajoy eta Jose Maria Aznar ez dira berdinak. PPko zuzendari aldaketarekin ba al duzue itxaropenenik?\nEz dut uste beraren hitzak pertsonen ezaugarrien edo praktika politikoaren ildotik joan zirenik. Nire ustez, esan nahi izan zuen aurreko legealdian gehiengo absolutuz jokatzen aritu dela Aznar. Rajoy ezberdina dela esateko, inkestek askotan adierazi dutenez, orain gehiengo absoluturik gabe arituko dela esan nahiko zuen. Espero dezagun berdina ez izatea, baina aipatutako ildo horretatik, ez ideologia aldaketa bat planteatuko dutela pentsatuz.\nRodríguez Zapatero hobea al litzateke?\nPSOErekin ezer egiteko baldintza batzuk exijituko genituzke guk, Esquerrak egingo lukeen gisan. Zapaterorekin edo PSOErekin bada elementu ezberdin bat Espainiako faxista horiekin izango ez genukeena: PSC Katalunian Estatutu berriaren proposamenarekin ados dago. Ez gara ausartzen Zapaterori boza emango diogunik esaten, ez genioke emango. Gainera, hiru baldintza nagusi exijituko genizkioke hizketan hasteko, lehenik eta behin. Lehenik, askatasun eta banako eskubideen arloan erakutsi duten bidea baztertu eta ezkerreko bidea hartzea. Bigarrenik, eztabaidatzen has dadila Eusko Jaurlaritzaren Plana: oraingo jarrerarekin nork emango dio, bada, botoa Zapaterori, Legebiltzarrean osoko zuzenketak aurkezten dabiltzanean? Kontraesan batean daude, antzeko markoa exijituz PSC proposamen horren alde baitago. Hirugarrenik, berriz, politika sozialetan ere beste maila bat erakutsi beharko luke, azken boladan erakutsitakoa eskuinekoa da-eta.\nZer proposatuko luke EAk Kongresuak ezker abertzalea legez kanpo utzi eta espetxe zigorrak 40 urtera gehitu ondoren?\nEskuin muturrekoa eta faxista den Estatu baten tresnei aurre egiteko tresna bakarra dugu nazionalitate txikikook. Kontua estrategia inteligenteagoak erabiltzea da. Ezker abertzaleak askotan erakutsi izan du askoz baliabide gehiago dituela horrelakoei aurre egiteko. Eta ez dakit orain zergatik ez duen hori egiten.


Antzara-joko (taula-jokoa) - Wikipedia, entziklopedia askea.\nAntzara-jokoa gelaska segida batean zehar piezak mugitzen dituen taula-joko bat da, mugimenduak dadoek erakusten duten puntu kopuruari jarraiki egiten direla. Bi jokalarik edo gehiago har dezakete parte, bakoitza kolore ezberdineko piezekin eta txandaka piezak mugituz. Helburua bere piezak azken gelaskara eramaten dituen lehena izatea da. Guztira irudiak agertzen dituzten 63 gelaska daude; tarteka, antzarak agertzen dituzten gelaskak daude eta bertara helduz gero, antzara duen hurrengo gelaskara egiten da jauzi eta berriz ere dadoak botatzeko aukera ematen da, "antzararik antzara, neu berriro jokora" edo antzeko esaldiak aipatuz, jokoari izena ematen diotenak. Helmugarako ibilbidean zehar bestelako irudiak dituzten gelaskak badaude: zubiak, jauziak egiteko aukera ematen dutenak; putzuak, non beste jokalari bat bertatik pasa arte ezin den bertatik atera; gartzelak, non txanda kopuru bat galtzen den; dadoak, non dadoak berriz ere botatzen diren edota heriotza, non abiapuntura itzuli behar den.\nAntzinako antzara-jokoaren taula bat.\nJokoak bere jatorriko bertsioan XVI. mendean sortu zen- Lehen bertsioa, Florentziako Frantzisko I.a Medicikoak Filipe II.a Espainiakoari 1574 eta 1587 artean oparitutako mahai joko bat izan omen zen. XIX. mendearen bukaeran zabaldu zen publikoaren artean. Geroztik, aldaera ugari izan dituen jokoa da, irudi-tematika ezberdinekin, hala nola historia, kirolak, zientzia eta ingurumena. Halatan, irakasgai batean hasteko joko didaktiko moduan eta publizitate-tresnatzat erabili izan da. Antzara-joko ezberdinen bilduma egiten duten zaletuak badaude.


MEG: maiz egindako galderak | Prueba\nGogoa duzuen guztiak bildu eta martxan jartzeko lehen urratsak elkarrekin ematea proposatzen dizuegu. Ez da beharrezkoa talde baten ordezkari izatea!\nBatzordea martxan baduzue eta Euskaraldia herrian antolatzea erabaki baduzue, www.prueba.euskaraldia.eus atarian dagoen izen emate fitxa bete behar duzue. Horrela, koordinazioko kide bat zuekin harremanetan jarriko da, datozen hilabeteetan informazioa helarazteko zuzeneko kontaktua izateko (bi aldeetatik, noski).\nKomeni da izen ematea apìrilerako egitea. Horretarako aukerarik ez baduzue, jarri gurekin harremanetan.\nHerrian ez dago Euskaraldia antolatzeko batzorderik, gure erakundean martxan jar genezake?\nHerrian, auzoan edo eskualdean Euskaraldia antolatzeko elkarlan talderik sortzen ez bada, eta gogoa eta indarra badituzue, erakunde gisa eman dezakezue izena.\nZuen eremuan batzordea osatu bada, berriz, herriko ekimenean parte hartzea gomendatzen dizuegu.\nHerritarrak prestatzeko, komunikazio plana egiteko eta kudeaketa orokorrerako baliabideak eta gomendioak eskainiko dizkiegu herriei.\nZalantzarik izanez gero, intraneteko foroan galdetzeko aukera dago, baita info@prueba.euskaraldia.eus helbidean ere.\nNortzuk izan litezke herriko Euskaraldiaren sustatzaileak?\nSustatzaile diogunean, mota guztietako entitateei buruz ari gara. Ekimenak hiru sustatzaile mota elkartzea du helburu:\n1. Erakunde publikoetako euskara sailak.\n2. Euskalgintzan ari diren gizarte eragileak.\n3. Euskararekiko ardura duten bestelako entitateak: enpresak, kirol taldeak, kultur elkarteak, guraso elkarteak eta abar.\nHala ere, entitate horien atzean pertsonak daude; herritarrek egingo duzue Euskaraldia. Beraz, ekimena bultzatzeko ez da beharrezkoa entitate baten izenean aritzea.\nZeintzuk dira sustatzaileen funtzioak?\nSustatzaileek batzordean har dezakete parte, edo batzordearekin koordinatuta aritu daitezke beren funtzio zehatzak betetzen. Hiru dira:\n1. Ekimenaren zabalkundea egitea beren eremuan, langile, bazkide eta bezeroekin, zein herrian.\n2. Beren eremuko kideak aktibatzea ahobizi eta belarriprest izan daitezen (pertsona erreferentzialak eta gainontzeko herritarrak).\n3. Hizkuntza praktika horiek posible izan daitezen, babes neurri berriak hartzea.\nAurreko lanak egiteko beharrezko baliabideak jartzea (komunikazio tresnak, aurkezpenak, kideen prestakuntzarako bideak, baliabide ekonomikoak…). Azken hau, entitatearen izaeraren, beharren eta aukeren arabera definituko da.\nTokiko Euskaraldiko batzordetik kanpo dauden euskaltzale aktiboak dira, ekimena zabaldu eta tarteka laguntzeko prest dauden norbanakoak. Herrian Euskaraldiaren berri emango dute, abendura bitarteko ekintzen antolaketan lagunduko dute, eta herritarrak hamaika egunetarako prestatzen saiatuko dira.\nEuskaraldian ahobizi zein belarriprest gisa har dezakezu parte. Horretarako, ekimenean izena eman beharko duzu, eta aukeratu duzun perfilaren txapa jasoko duzu. Irailean hasiko da izen ematea.\nNola jakin dezaket nire herrian ekimena gauzatuko dela?\nEuskaraldiaren webgunean mapa bat aurkituko duzu, eta bertan ikusiko dituzu ordura arte herri, auzo, eskualde edo entitate gisa izena eman dutenak. Bestalde, zure udaleko euskara zerbitzuan edo euskaltzaleen elkartean galde dezakezu.\nAhobizi edo belarriprest gisa parte hartzeko izen ematea irailetik azarora bitartean izango da. Aurrerago zabalduko dugu informazio zehatzagoa.\nIzena emateko garaia heldu ahala zehaztuko dugu nola eta non eman daitekeen izena. Edozein kasutan, www.prueba.euskaraldia.eus atarian izena emateko aukera egongo da.\nHerriz herri antolaketa batzordeak egongo diren arren, Euskaraldian parte hartzeko behin baino ez da eman behar izena. Izen emate horren Euskal Herri osorako balioko du. Izan ere, azaroaren 23tik abenduaren 3ra bitartean ahobizi edo belarriprest diren herritarrek leku eta ordu guztietan izango dute aukeratutako rola (hala nahi badute, behintzat!).\nEuskaraldia Euskal Herri osoko hainbat herritan gauzatuko dugu. Baliteke zure herrian martxan egotea, eta lan egiten duzun lekuan ez (edo alderantziz). Edozein kasutan, ahobizizein belarriprest izan, aukeratu duzun rola egunero eta edozein lekutan praktikan jartzea proposatzen dizugu.\nBai, euskara ulertzen duten Euskal Herriko herritar guztiek eman dezakete izena. Hala ere, kontuan izan herrian ekimena martxan ez badago zaila izango dela identifikazio txapa daukaten ahobizi eta belarriprest gehiago aurkitzea, eta ariketa kolektiboan parte hartzeko zailtasunak izango dituzula. Edonola ere, euskaraz aritzea ez da hamaika eguneko kontua, urteko 365ekoa baizik, eta ziur gaude inguruko euskaldunekin hala aritzea adostu dezakezula.\nHamaika egunetan egin behar duzun bakarra, zure ohiko harremanetan hizkuntza praktika aldatzea izango da.\nAzkenik, denbora gehiago izanez gero, tokiko batzordean parte har dezakezu, edo ekimena zabaltzen eta antolatzen lagundu dezakezu.\nAHOBIZI EDO BELARRIPREST IZATEA\nEuskara ulertzen duten guztiei euskaraz egiten dien pertsona da ahobizi, baita kideek erdaraz erantzuten dutenean ere. Era berean, ezezagunei lehen hitza, gutxienez, euskaraz egiten die.\no Dagoeneko euskaraz egiten diet ulertzen duten guztiei, Ahobizi izateko izena eman behar al dut?\nBai, izena ematea komeni da. Horrela, ariketa kolektiboan parte hartzen ari zarela erakutsiko duzu, eta zure jardunarekin gainontzeko kideak aktibatu eta babestuko dituzu. Gainera, ekimenarekin lotutako ikerketa burutuko dugu, eta parte hartze datuak jaso behar ditugu horretarako.\no Ahobizi izanda, euskaraz egin behar al diet erdaraz erantzuten didatenei?\nUlertzen duten guztiei euskaraz egitea proposatzen dizugu ariketa honen bidez. Beraz, horixe da gure gomendioa. Elkarrizketa elebidunak posible dira, baita eraginkorrak ere, azken bi urteetako aktibazio ekimenek erakutsi digutenez. Bi aldeek euskaraz ulertzen badute, ez dago euskaraz ez egiteko arrazoirik. Hasieran arraroa izan daiteke, baina baietz ohitu!\nDakienari berarekin euskaraz aritzeko gonbitea egingo dion pertsona da belarriprest, berak euskaraz zein erdaraz erantzun arren. Euskaraz ulertzen du, eta baliteke hitz egiteko gai ere izatea.\no Euskaraz hala nola ulertzen dut (ulertu bai, baina zailtasunez), ni ere belarriprest izan al naiteke?\nBelarriprest izateko, euskara ulertu behar da. Ohiko elkarrizketetan parekoek euskaraz egiteko deia egiten du belarriprest denak, beraz, elkarrizketa jarraitzeko gaitasuna behar da. Hala ere, ez da beharrezkoa euskaraz erantzuteko gai izatea, lasai erantzun dezakezu erdaraz.\no Euskaraz nahiko ondo ulertzen dut baina kosta egiten zait euskaraz hitz egitea, ni ere izan al naiteke belarriprest?\nBai, belarriprest izateko euskara ulertzea da baldintza bakarra, ez duzu hitz egiteko gaitasunik behar. Eroso sentitzen zarenean euskaraz egin dezakezu (agurrak, elkarrizketa laburrak…), baina, bestela, erdaraz erantzun dezakezu. Zure parte hartzea oso garrantzitsua izango da ahobizi izan nahi dutenentzat, eta zuk ere asko praktikatuko duzu.\nAhobizi izateko, euskaraz hitz egiten jakin behar da; belarriprest izateko, euskara ulertu behar da. Beraz, euskaraz baldin badakizu, ahobizi zein belarriprest izan zaitezke. Zure erabakia da, eta, bata zein bestea izan, ongi etorria izango da.\nBai, zuri gomendioak ematen saiatuko gara. Horretarako, zenbait baliabide sortu eta zabalduko ditugu udazkenean. Herriko Euskaraldiko antolatzaileek izango dituzte baliabide horiek (bideoak, testuak eta bestelakoak). Azaroan ezer jaso ez baduzu, www.prueba.euskaraldia.eus atarian begira dezakezu.\nNortzuk dira ekimenaren sustatzaile orokorrak?\nEkimenaren sustatzaile orokorrak, lurraldez gaindiko euskalgintzako gizarte eragileak eta erakunde publikoak gara. Zerrenda https://prueba.euskaraldia.eus/sustatzaileak/ atarian ikus daiteke.\nKoordinazio lanean, berriz, Eusko Jaurlaritzako Hizkuntza Politikarako Sailburuordetza, Nafarroako Gobernuko Euskarabidea eta Euskaltzaleen Topagunea ari gara.\nEkimena eraginkorra den neurtuko al da?\nBai, ikerketa bat egingo da, ekimenaren eragina eta eraginkortasuna neurtzeko.\nEuskaraldia herrian edo entitatean martxan jarri nahi baduzue, info@prueba.euskaraldia.eus emailera idatz dezakezue.


Euskal film laburren emanaldiarekin hasiko da gaur Zinebi - Nontzeberri\nHasiera/IKUS-ENTZUN/Euskal film laburren emanaldiarekin hasiko da gaur Zinebi\nSekzio ofizialean lehiatuko diren sei euskal film laburren emanaldiarekin hasiko da gaur Zinebi Bilboko Dokumentalen eta Film Laburren Nazioarteko Jaialdia, Arriaga Antzokian, 20:00etatik aurrera. Sei lan horiek askotarikoak dira: hiru dokumentalak, bi fikziozkoak eta animaziozko bat.\nHauexek dira gaurko emanaldian pantailaratuko diren euskal zinegileen lan laburrak: Plágan, Koldo Almandoz, dokumentala; Una sinfonía en silencio (Cicha Symfonia), Aitor Gametxo, dokumentala; Lo-ibiltariak, Iñigo Salaberria, dokumentala; Areka, Begoña Vicario, animazioa; Aprieta, pero raramente ahoga, David Pérez Sañudo, fikzioa; eta, azkenik, Zacarías, Violeta Trincado, fikzioa.\nFilmok ondoko sariak jasotzeko lehiatuko dira: Bilboko Jaialdiko Sari Nagusia (7.000 €), lehiaketako hiru generoetako Urrezko Mikeldiak: fikzioa, dokumentala eta animazioa (4.000 € kategoriako), lehiaketako hiru generoetako Zilarrezko Mikeldiak: fikzioa, dokumentala eta animazioa (4.000 € kategoriako).\nHorretaz gainera, SGAE Fundazioa-Euskadi Kontseilua Sariak ondoko sariak banatuko ditu: euskal musika hoberenaren saria (1.000 €), euskal gidoi hoberenaren saria (1.000 €) eta euskal zuzendaritza hoberenaren saria (1.000 €).\nEmanaldian, halaber, Alberto Iglesias konposatzaile donostiarrari jaialdiko Ohorezko lehen Mikeldia emango diote.\nZinebi jaialdiaren aste osoko egitaraua: zinebi.eus.\nBehinolako eguneroko bizitza


Filosofia : Arratsekoak\nAusnarketa, Filosofia, Hitzak, artea Zabaldu lasai Autor:\nArratsekoak ots 23 “Stounenhedgera bisita egin nuenean gehien harritu ninduena, harritzar haien artean soinua nola zabaltzen zen konturatzea izan zen. Eta nola harri haien antolaketak sortzen duen soinu gune hila esaten zaiona, garuna nahas dezakeena: ilusio akustiko hau nozitzen dutenek, uste baitute eraikin ikusezinen batek eragozten diola soinuari behar bezala zabaltzen”. Eta kontu hau orain nola zientzilari batek esan duen, errazago zabalduko da, beharbada.\nSteven Waller du izena, eta zientzilaria da eta estatubatuar, eta esan du, zientziaren aurrerapenerako elkartearen hitzaldian, arkitektura eta artea ez direla ikusitakoan bakarrik oinarritzen, baita, entzuten dugun horretan ere.\n‘Arratseko’ edukiak: Asel Luzarragaren ‘Gezurra Odoletan’\n‘Amanda te ve’, Loli Astorekarekin\nFilosofia, Hitzak, ahotsa, soinu Kontraesanen lilurapean Autor:\nAusnarketa, Filosofia, Gutaz, Literatura, Maitasuna Segurtasunez eta askatasunez Autor:\nArratsekoak urt 13 “Hanka bat lurrazpira bidean balantzea egiten saiatzen naiz. Argi ikusten dudan gauza bakarra da, hasi nintzen toki berean amaituko dudala”. Zigmunt Bauman, soziologo, filosofo eta pentsalariaren baieztapena. Eta luze bizi ondoren harritzen du oraindik gizakiak biziraungo badu, bi baloreen beharrak: segurtasuna eta askatasuna. Biak beharrezko, eta biak elkarrekin bizi ezinak.\nZenbat eta askatasun gehiago, segurtasun gutxiago, eta zenbat eta segurtasun gehiago, askatasun gutxiago. Gizarte likidoan bizi gara: dena da behin behineko. Epe luzerako proiektu bakarra, norbera da.\nIñaki Begiristain, Gehry hutsetik eraikitzen\nEsne Beltza, zuzenekoa iruditan jasoz\nAusnarketa, Filosofia, Gutaz, Hitzak Karrera gogorra Autor:\nArratsekoak Abe 16 “Karrera hau gogorra da gero: barre egin arazi behar duzu, eta barre egiten jakin; negar egin arazi eta negar egiten jakin, eta aio esaten ere ikasi egin behar. Beharbada sari hau izango da, aio esateko gonbitea”. Hitz hauez hartu du eman dioten azken saria Antonio Gala idazleak. Nolabaiteko despedida eginez. Beldurrik gabe, hori bai, dena delako amaiera, dio berak, eta hasten den guziak amaitu behar duelako.\nBere egoeraren berri ere eman du, hala galdetuta: “Ez nago, ez ondo eta ez gaizki. Ez nago, besterik ez. Sendatzeko pasa beharreko krudeltasunak ahaztu nahiean”.\n‘Arratseko’ edukiak: Kazetaria, atxiloketen albisteen aurrean\nKultur bonua, komenigarri?\nIrigoienen ur arreak, ur garbiak\nAusnarketa, Filosofia, Gutaz, Hitzak, Literatura Sensibilitatea anestesiatu gabe Autor:\nArratsekoak Aza 10 “Guay izan nahi nuelako eta dirua irabazi nahi nuelako. Horregatik hasi nintzen musikan. Ez ziren arrazoi egokiak, baina, profesioak aldatu egin ninduen. Eta horixe da bizitzako bidaia: nor zaren topatzen saiatzea”. John Granten hitzak. “Sensiblea izateak, munduari eta barruari begiratzeak zahurgarri bihurtzen zaitu, eta oso zaila da ahuldadeak eta indarrak orekatzea”.\n“Horregatik hasi nintzen edaten: nire sensibilitatea anestesiatu eta ausartago izateko. Baina benetako ausardia, zure ahuldadea onartzea da”. Sensibilitatea anestesiatu gabe nor garen topatzeko ametsez, Euskadi Irratian.\nAna Urkizaren Atzorako geratzen dena\nSao Tomeko osabari idatziak Hitzezko txalupa bihurtu dira\nAusnarketa, Filosofia, Gutaz, Hitzak, Musika Nobela beltz aldarrikatzailea Autor:\nArratsekoak urr 28 “Zer da banku bat atrakatzea, banku bat sortzearekin konparazioa egin ezkero?”. Brechten galdera lapurtu du Petros Márkaris idazleak bere nobela hasteko. Hiltzailea, eleberrikoa, kartelak banatzen ibiltzen den greziarra: “ez ordaindu zuen zorrak, ez ordaindu kreditu txartelekin, ez ordaindu hipotekak. Ez ordaindu, hondoratu gaituztenei. Ez ordaindu. Ezin digute ezer egin”, aldarrikatzen duen kartel banatzailea.\nEta kontatzen omen du eleberrian zehar, nola eta zergatik.\nGreziako gaur egungo egoera, nobela beltz bihurtua. Con el agua al cuello izenburuz argitaratu dute, gazteleraz.\nJuan Gorostidiren Lau Kantari\nSatur Larbururen bixita\nAusnarketa, Filosofia, Gutaz, Literatura Erortzeko moduak daude Autor:\nAusnarketa, Filosofia, Gutaz, Hitzak Ver más » Arratsekoak\tEuskadi Irratiko Arratsaldekoa eta Arratsean saioetako bloga: literatura, musika, iritzia, gaurkotasuna, euskal gaiak... eta gehiago. Bidali zure galdera gure e-mailera!!


Proteinak ugari jateak eta pisua galtzeko dieta batzuen fruta eta barazkien eskasiak asaldura organiko handiak eragiten dituzte. | Consumer\nProteinak ugari jateak eta pisua galtzeko dieta batzuen fruta eta barazkien eskasiak asaldura organiko handiak eragiten dituzte.\nNutrizio-desorekak gibeleko eta giltzurrunetako gaixotasunak areagotzen ditu\nDietan proteina gehiegi izateak eta azkenaldian oso ezagunak diren dieta batzuen ezaugarri diren fruta eta barazkietan dagoen zuntza kentzeak ondorio kaltegarriak ditu osasunean. Erregimenean galdutako kiloak azkar berreskuratzeaz gain, mantenugaien orekaren aldaketak gibeleko eta giltzurrunetako ukipenen arriskua areagotu dezake.\n“Dieta miragarririk ez dago”, gogoratu du Alejandro Domingok, Madrilgo USP San Camilo ospitaleko endokrinologo eta nutrizionistak. Adituak ohartarazi du zenbait erregimenen “errebote-efektua”, hala nola Dukan dieta edo orburuaren dieta, ez dela ondorio kaltegarri bakarra mota horretako elikadura-murrizketa eragiten duen osasunarentzat.\nIgandean azaldu duenez, 1968an Parisen dieta hiperproteiko bat ezagutu ondoren, Dukan dieta ezagunaren antzekoa, elikadura mota horren ondorio organikoak aztertu zituen ikerketa bat egin zuen. Haren azterketa klinikoak erakutsi zuenez, azterketa hori egin zuten pertsonen %40k transaminasa handiak zituzten, eta %20k kalte hepatikoak izan zituzten. Gainera, urea eta kreatinina maila ere handitu egin zela ikusi zuen, giltzurrunen ukipenen adierazleak, eta ikusi zuen pazienteen %80k urtebeteko epean galdutako pisu guztia berreskuratu zutela.\nHorregatik guztiagatik, Domingok horrelako dieten arriskuak gogoratu ditu, eta uste du beharrezkoa dela haien ondorioen eta argaltzeko metodo egokien berri ematea. Endokrinologoak azaltzen du pisua galtzeko orduan garrantzitsuena pisua irabaztera eraman duten jokabideak aldatzea dela, hala nola elikadura ez orekatua, jarduera fisikorik eza, estresa eta antsietatea.\nargaldu Dieta dukan proteinak transaminasak


Batu Khan - Wikipedia, entziklopedia askea.\nBatu Khan (c. 1207 - 1255) agintari mongola eta Horda Urdinaren fundatzailea izan zen; Jotxiren semea eta Genghis Khanen biloba zen. Horda Urdina Urrezko Horda bihurtu zen, gero. Urrezko Hordak Errusia ia 250 urtez gobernatu zuen, armada poloniarra eta hungariarra garaitu ondoren.\nMongolia, 1205 (egutegi gregorianoa)\nSarai (en) , 1255 (egutegi gregorianoa) (49/50 urte)\nSartaq Khan (en)\nTuka Temür (en)\nOrda Khan (en)\nJotxi eta Genghis Khan hil zirenean, lehenaren lurrak Baturen eta bere anaia zaharrena zen Ordaren artean banatu ziren. Ordaren Horda Zuriak Volga ibaiaren eta Balkash aintziraren artean zeuden lurraldeak gobernatu zituen, eta Baturen Horda Urdinak, berriz, Volga ibaiaren mendebaldea gobernatu zuen.\nBatu eta bere seme Sartak hil zirenean, Baturen anaiak, Berkek, Horda Urdina jaso zuen oinordetzan. Berke agintari iaioa zen, eta bai Horda Urdina eta bai Horda Zuria sendotu zituen.\n1 Errusia inbaditzea\n1235ean, Batu —ordurako Krimeako penintsularen konkista gidatua zuen—, Europa inbaditzen hasteko hautatu zuten.\n1238ko udan, Batu Khanek Krimea suntsitu eta Mordovia baketu zuen. 1239ko neguan, Txernihiv eta Pereiaslav arpilatu zituen. Zazpi hilabeteko setioaren ondoren, hordak Kiev eraso zuen. Batu Khanek eskualde bi hiriburu garrantzitsuenak, Halytx eta Volodimir-Volinski, bereganatzea lortu zuen. Estatu errusiarrak basailu gisa segitu zuten, eta ez ordura arte bezala Mongolen Inperioan sartuta.\nOgedei khagana hiltzean, Batuk khagan izateko aukera ikusi zuen, baina ez zuen lortu, eta Asia eta Uraletako konkistak sendotzeari ekin zion.\nBatu Khanek khanerriaren hiriburua Volgaren behealdean zegoen Sarai hirian jarri zuen, 1242an.\n1255ean hil zenean, khanerria Sartaken eskuetara pasatu zen; Europa inbaditzearen aurka zegoen Sartak.\n↑ mongolieraz: Бат хаан, Bat haan, tatareraz: Бату хан, txinera tradizionalez: 拔都; pinyinez: Bá dū, errusieraz: хан Баты́й\n↑ Morgan, David -- The Mongols, ISBN 0-631-17563-6\nAzken aldaketa 22 urtarrila 2022(e)an, 13:56(e)tan\nOrriaren azken aldaketa: 22 urtarrila 2022, 13:56.


Ikasi Android-en programatzen ikastaro hauei esker Androidea\nIkasi Android-en programatzen Udemy-ri buruzko ikastaro hauei eta haien eskaintza esklusiboei esker\nAndroid munduko sistema eragile mugikorrik ezagunena eta erabiliena da. Gaur egun, martxan dauden telefono eta tableten% 85 inguruk Google-k sortutako kode irekiko sistema honen bertsioetako batean egiten dute eta noski, karrera profesionala egin duten milaka garatzaileren lanetan oinarrituta. Android joko eta aplikazioen garatzaile gisa.\nBi gailuen eta beste gailuen oraina eta etorkizuna, adibidez, "telebista adimendunak", aplikazioak dira. Eta dagoeneko milaka lagunek egin duten hori ere zuk egin dezakezu ikasi Android-en programatzen, erraz eta zure erritmoan, zure etxeko edo bulegoko erosotasunetik eta prezio ezin hobean gaur eskaintzen dizkizugun deskontu esklusiboei esker.\n1 Ikasi Xamarin inprimakiak plataforma anitzeko aplikazioak garatzeko\n2 Android programazioa - Ikasi aplikazioak sortuz\n3 Android Oreo eta Kotlin - Aplikazioak garatzeko ikastaroa\nIkasi Xamarin inprimakiak plataforma anitzeko aplikazioak garatzeko\nEguneratu berri den ikastaro honekin Visual Studio 2017 softwarea erabiliz eta gaztelania hutsean emandako ikasgaiekin plataforma anitzeko aplikazioak garatzen ikasiko duzu, oinarrizko kontroletatik, hala nola testu koadroak, botoiak edo zerrendak, iPhone eta iPaderako funtzio askoz ere zehatzagoetara.\nZuk ere gai izango zara datu baseak kudeatzea, erabiltzaile interfazea pertsonalizatu zure aplikazioaren erabilgarritasuna eta irisgarritasuna hobetuz, zerrendak kudeatu eta askoz gehiago.\nPrestakuntza planak barne hartzen ditu sei orduko bideoa y baliabide osagarri ugari Udemy-ren bidez sar zaitezke webean zein gailu mugikorretan eta baita telebistan ere, edozein unetan eta bizitza osorako. Eta hori amaitutakoan, maila teorikoan eta praktikoan trebatuko zara zure aplikazioak garatzen.\nSar zaitez ikastaro honetara gure Android irakurleentzako deskontu esklusiboarekin hemen.\nAndroid programazioa - Ikasi aplikazioak sortuz\nGaur proposatzen dugun bigarren ikastaro honetan, Android-erako aplikazioen eta jokoen garapenean benetako aditu gisa trebatu ahal izateko, behar duzun guztia ikasiko duzu, ahalbidetuko dizuten oinarrizko oinarrizkoenetatik. sortu zure mugikorreko aplikazioak Android Studio softwarea erabiliz.\nIa zure eskura izango duzu hamar orduko bideo klaseak, baliabide osagarriak eta artikuluak edozein gailutatik sar zaitezke, zure ikasteko erritmoa ezarriz. Horrela, ia konturatu gabe, mugikorretarako aplikazio batek aurkezten duen egitura ezagutuko zenuke, Android ingurune bat imitatu ahal izango duzu zure sorkuntzak proban jartzeko, JAVA hizkuntzak menperatuko dituzu eta, azkenean, amaituko duzu gai izatea enpresa batentzako aplikazio bat sortu zure behar eta eskakizun zehatzei erantzuten\nAndroid Oreo eta Kotlin - Aplikazioak garatzeko ikastaroa\nOreo Android mugikorreko sistema eragilearen zortzigarren bertsio nagusia da. Horrenbestez, ezaugarri berriez josita dago, eta ez soilik ikusmen edo diseinu mailan, baizik eta garatzaileek beren jokoak eta aplikazioak hobetzeko jadanik aprobetxatu ditzaketen funtzionalitate eta ezaugarri berri ugari eskaintzen ditu. Android garatzaileentzako ikastaro honekin egin dezakezu ikasi zure lehen aplikazioak eta jokoak sortzen Kotlin eta Android Oreo-rekin.\nIkastaro oso honekin modu erraz, arin eta intuitiboan ikasiko duzu, zure mugikorreko aplikazioak diseinatzeko eta eraikitzeko behar duzun guztia, orrialdea barneKotlin-en oinarrizko programazioa eta objektuei zuzendutako programazioa, Android Studio-n erabiltzaile interfazeak garatzea, zerrendak, diseinuak eta ikonoak sortzea, zure aplikazioak kanpoko APIekin konektatzea, Android Oreo aplikazioak hutsetik sortzea eta askoz gehiago.\nLehenengo egunetik beharrezko material guztia izango duzu, horien artean hamar orduko bideoak, artikuluak eta baliabide osagarriak, zure erritmoan ikas dezazun. Bizitza osorako sarbidea izango duzu eta zure ikasteko plana zure smartphone, tableta, ordenagailutik eta baita telebistaren bidez ere jarraitu ahal izango duzu.\nSar zaitez ikastaro honetara Androidsis irakurleentzako deskontu esklusiboarekin hemen.\nEskaintza esklusiboa: 12 $ dolar Androidsis erabiltzaileentzako promozioa Iraungitzen da: urriaren 31an. 200 $ arteko balioa duten ikastaroak\nArtikuluaren bide osoa: Androidea » Berri » Ikasi Android-en programatzen Udemy-ri buruzko ikastaro hauei eta haien eskaintza esklusiboei esker


La Caixako eskuorriak ez dira zuzenak, EB-Zutik koalizioak salatu duenez - Arrasate - Goiena.eus\nLa Caixako eskuorriak ez dira zuzenak, EB-Zutik koalizioak salatu duenez\nUbane Madera 2008-11-24 17:35\nLa Caixako etxeak promozionatzeko kanpainaren harira, Ezker Batua-Zutik koalizioak eskatu dio Ino Galparsoro alkateari “urgentziaz” zuzen ditzala etxebizitza horien gainean banatu dituzten eskuorri informatiboak. Besteak beste, haietan azaltzen da La Caixako etxebizitzen eskatzaileak La Caixan izan beharko dituela bere nomina edo pentsioa eta baita ere, errentari dagozkion erreziboak. Eta hori ez dela horrela dio Ugaldek.\nUgaldek azpimarratu du justu puntu hori, alderdi politiko guztiek hala adostuta, ezabatu egin zutela La Caixarekin Udalak duen hitzarmenean.\nBestalde, eskuorrietan azaltzen den beste puntu batekiko desadostasuna ere erakutsi du EB-Zutik koalizioak. Kasu horretan, etxeon elokairuaren kontratuarekin du zerikusia. Badirudi eskuorrietan esaten dela etxebizitza horietako baten kontratua bost urterako dela, baina 65 urtetik gorakoen kasuan, maizterrak eskatuz gero, luzatu egin daitekeel dela epe hori.\nBada, koalizioko bozeramaileak gogora ekarri du beste puntu hori ere aldatu egin zutela. Hain zuzen, urriaren 7an egindako osoko bilkuran erabaki zuten ezabatzea kontratuen mugagabeko luzatze hori, baldin eta maizterrak ez baditu betetzen Eusko Jaurlaritzako araudiak zehazten dituen baldintzak.